Alliku (Saue)

Alliku on küla Harju maakonnas Saue vallas. 

Tõenäoliselt on küla nime saanud muinasasulakoha kirdeserval immitsevate allikate järgi.

Alliku küla piirneb Hüüru, Püha, Vanamõisa ja Koidu külaga ning Harku ja Laagri alevikuga.

Rahvastik
31. mail 2012 muudeti Alliku küla piire – eraldati Koidu külaRegionaalministri 22. detsembri 2006. a määruse nr 9 “Asustusüksuste nimistu kinnitamine ning nende lahkmejoonte määramine” muutmine
ja pärast seda jäi Alliku külla 1145 elanikku (seisuga 1.05.2011). Viimastel aastatel on elanike arv pidevalt suurenenud: 1344 (1.01.2016), 1444 (1.01.2017) ja 1526 (1.01.2018).Rahvastikuregister

Suuremad elamupiirkonnad on Alliku keskus, Karutiigi, Kotka ja Metsavahi. Arendamisel on Koru uuselamurajoon, teise nimega Veskimöldre 2.

Teed
Alliku küla läbivad kõrvalmaanteed:
 Laagri–Harku tee (11401)
 Saku–Laagri tee (11420)
 Laagri–Hüüru tee (11421)
 Alliku–Laagri tee (11184)
 Hüüru–Alliku–Saue tee (11185)
 Püha–Alliku tee (11192)

Majandus
Esindatud on põllumajandus, ehitus, tootmine ja teenindus.

Alliku külas paiknevaid ettevõtteid:
 Roadservice OÜ
 Scandinavian Clinics Estonia OÜ
 Kalsep OÜ
 Alliku OS AS
 Lartenplus OÜ
 Mööbelsepp OÜ

Ajalugu
pisi|Vana hoone ajaloolises Alliku südames
Allikult on leitud muistsed asulakohad I aastatuhande II poolelt ja lähikülade endisaegne matmispaik. Küla piirest on leitud mitu kultusekivi, mis on kaitse alla võetud. Alliku ja Vanamõisa piiril asub Sõeru ohvriallikas.

Uurijad arvavad, et kohanimena on 20 adramaaga Lehmjat (Lemethos) mainitud Taani hindamisraamatus 1241. aastalPaul Johansen, Die Estlandliste des Liber Census Daniae, Kopenhagen-Reval, 1933, lk.477Carl Julius Albert Paucker, Der Güterbesitz in Ehstland zur Zeit der Dänen-Herrschaft, etc, Dorpat, 1853, lk.59. Matthias Johann Eisen pakkus küla nimekujuks LehmetaDaani hindamise raamat = Liber census Daniae, Kommenteerija: Matthias Johann Eisen, Varrak, 1920, lk.66. Alliku või Allika küla nime ei ole Taani hindamisraamatus tuvastatud.

pisi|left|Peeter Suure merekindluse rooduvarjend Allikul
Ajalooliselt on Alliku territoorium kuulunud Harku mõisa, Vanamõisa ja Hüüru mõisale kuuluva Lehmja karjamõisa koosseisu. Sel ajal paiknes praeguse küla alal 2 küla: Allika küla kuulus Harku mõisale ja Lehmja küla Hüüru mõisale. Lehmja küla talud ei ole säilinud. Kui veel Rootsi ajal, 17. sajandi lõpul olid Allika ja Lehmja võrreldava suurusega küladEAA.1.2.C-II-4 leht 1 Kegell Sochn, XVII saj. II pool, Rahvusarhiiv, siis järgnenud Vene Keisririigi ajal Lehmja talud hävisid ja sinna rajati karjamõis. Küla kadumise põhjusteks olid tõenäoliselt 1695.–1697. aasta näljahäda ja katk Põhjasõja ajal, kui suri vastavalt 20 ja 80,3% (Harjumaal) elanikkonnast.

Alliku küla alal paiknevad mõned Peeter Suure merekindluse rajatised. Merekindluse raadiojaam asus Alliku–Laagri tee alguses aadressil Allika tee 13. Alates Eesti Vabariigi algusaegadest raadiojaama ei kasutatud, 1921–1974 töötas selles hoones Saue algkool.
Samuti on külas 3 väiksemat betoonpunkrit ning Põllu tee ääres üks rooduvarjend ja kahe ehitusjärku jäänud varjendi vundamendiaugud.

Nõukogude perioodil majandas Alliku külas Saue köögiviljakasvatuse näidissovhoos. Pärast Eesti taasiseseisvumist erastati endised sovhoosi üksused.

Loodus
pisi|Vaade Alliku maastikule
Alliku küla piire läbivad Vääna ja Pääsküla jõgi.

Suurema ala küla territooriumist hõlmavad põllud ja elamukrundid. Metsane on ala, mis jääb Koidu küla ning Vääna ja Pääsküla jõe vahele.

Kaitsealustest liikidest esineb harilik hink (III kategooria), teelehe-mosaiikliblikas (III kategooria).

Alliku ja Vanamõisa piiril on Sõeruallikas.

 Pilte 

Vaata ka
Padula
Padula raudteepeatus

Viited

Välislingid

 Vanamõisa seltsimaja koduleht
 Steriliseerimistehase vastased on jõudnud Euroopa kohtusse Postimees, 27. märts 2010]
 Saue valda tekitatakse Koidu küla ERR uudised, 3. juuni 2012
 Laagri ümbersõidu ehituseks on vaja võõrandada üheksa kinnistut Maaleht, 10. veebruar 2014
 Vana Veskimöldre kõrvale kerkib uus Postimees, 4. veebruar 2016

Kategooria:Saue valla külad